Menţionaţi pentru fiecare afirmaţie dacă este adevărată sau falsă şi argumentaţi pe scurt răspunsul.

1. Norma juridică are caracter general, impersonal, este facultativă şi este aplicabilă oamenilor în raporturile dintre ei sau în raport cu societatea.
2. Norma juridică este impersonală deoarece dacă nu este îndeplinită de bună voie, se apelează la forţa de constrângere a statului.
3. Normele supletive sunt cele care reglementează o anumită conduită în mod subsidiar, în măsura în care părţile nu au ales o anumită conduită.
4. Obiceiul sau cutuma care reprezintă un ansamblu de reguli de conduită respectate vreme îndelungată, pot deveni norme juridice doar prin recunoaşterea lor prin lege.
5. Retroactivitatea legii civile noi este regula juridică potrivit căreia o lege civilă se aplică numai situaţiilor ce se ivesc în practică după adoptarea ei, nu şi situaţiilor anterioare, trecute, cu alte cuvinte, situaţiile trecute nu intră sub incidenţa legii civile noi.
6. Relaţia socială devine raport juridic civil numai în măsura în care a facut obiectul de preocupare al legiuitorului, sub forma edictarii unei norme juridice civile, care să o reglementeze.
7. Acțiunile sunt acele împrejurări care se produc independent de voinţa omului şi care produc efecte juridice, deoarece norma leagă de ele anumite drepturi sau obligaţii.
8. Obiectul raportului juridic este dat de totalitatea drepturilor subiective şi obligaţiilor civile pe care le au părţile. Între drepturi şi obligaţii există o relaţie de interdependenţă, întrucât drepturilor subiectului activ le corespund obligaţiile corelative ale subiectului pasiv.
9. În cazul raportului realpoate interveni atât o schimbare a subiectului activ (creditorul) prin cesiune de creanţă, subrogaţie personală, novaţie prin schimbarea de creditor, cât şi a subiectului pasiv (debitorul) prin stipulaţie pentru altul, novaţie prin schimbarea de debitor, delegaţie.
10. Capacitatea de folosințăreuneşte două componente: capacitatea civilă şi capacitatea de exerciţiu.
11. Capacitatea de folosinţă a persoanei juridice începe la data înfiinţării acesteia.
12. Obligaţiile civile formează latura activă a conţinutului raportului juridic în timp ce drepturile subiective civile formează latura pasivă. Fiecărui drept subiectiv îi corespunde o anumită obligaţie civilă.
13. La drepturile absolute există doar obligaţia generală şi negativă de a nu face ceva pe când la drepturile relative poate exista obligaţia de a da, a face sau a nu face ceva.
14. La drepturile absolute este cunoscut atât subiectul activ cât şi cel pasiv în timp ce la drepturile relative este cunoscut doar subiectul activ, cel pasiv fiind neidentificat.
15. Din punct de vedere al numărului, drepturile reale sunt limitate, în timp ce, drepturile de creanţă sunt nelimitate ca număr.
16. Dezmembrămintele dreptului de proprietate sunt acele drepturi reale principale care întrunesc doar unul sau două atribute dintre cele trei prerogative ale dreptului de proprietate (posesia, folosinţa şi dizpoziţia).
17. Dreptul de servitute constă în dreptul de proprietate al unui persoane asupra construcţiilor, plantaţiilor şi lucrărilor aflate pe suprafaţa unui teren aparţinând altui proprietar, teren asupra căruia superficiarul dobândeşte un drept de folosinţă, pentru care plăteşte o indemnizaţie.
18. Indiviziunea este situaţia în care mai multe persoane deţin în proprietate un bun ori câteva bunuri, determinate. Fiecare îşi va cunoaşte cota ideală de drept (1/2, 1 /4) dar nu are o parte determinată din bun în materialitatea lui.
19. Dreptul de retenţie reprezintă dreptul unei personae de a nu preda bunul ce se află în detenţia sa, până când cealaltă parte îşi va îndeplini obligaţia pe care o are cu privire la acel bun.
20. Ipoteca mobiliară este contractul accesoriu prin care debitorul remite (predă) creditorului un bun mobil corporal sau titluri de credit, drept garanţie a datoriei, creditorul dobândind dreptul de a păstra lucrul până la plata datoriei.
21. Dreptul de creanţă este dreptul în temeiul căruia creditorul poate să pretindă şi să obţină de la debitor, sub sancţiunea constrângerii, prestaţia (a da, a face) sau abţinerea (a nu face) datorată de acesta din urmă.
22. Cvasicontractul este acordul de voinţă intervenit între persoane fizice şi/juridice cu scopul de a creea, transmite, modifica sau stinge un raport juridic civil.
23. Delictele şi cvasidelictele sunt fapte juridice ilicite care au ca efect cauzarea de prejudicii unei persoane, sunt fapte culpabile.
24. Prin a da se înţelege orice prestaţie săvârşită de debitor în favoarea creditorului său, constând în livrarea unor produse, executarea unor lucrări sau prestarea unor servicii.
25. Obligaţii civile perfecte beneficiază de sancţiune, ceea ce înseamnă că persoana îndreptăţită la o prestaţie poate să beneficieze de forţa de constrângere a statului.
26. Prescripţia extintivă este un mod legal de stingere a obligaţiilor ca urmare a trecerii timpului.
27. Obligațiile complexe au cea mai simplă formă structurală, adică un creditor, un debitor, un singur obiect obligaţional şi nu sunt afectate de modalităţi.
28. În situația obligațiilor conjuncte fiecare creditor pretinde cota-parte ce îi revine din datorie.
29. Obligaţiile solidare cu pluralitate de subiecte se caracterizează prin faptul că fiecare creditor solidar poate să pretindă debitorului executarea întregii datorii.
30. În situația solidarității active fiecare debitor solidar poate fi urmărit pentru executarea prestaţiei datorată de toţi, creditorului.